31999R2543
L 307/46
JURNALUL OFÍCIAL AL UNIUNII EUROPENE
REGULAMENTUL (CE) NR. 2543/1999 AL COMISIEI
din 1 decembrie 1999
privind nomenclatorul țărilor și teritoriilor pentru statisticile comerțului exterior ale Comunității și statisticile comerțului între state membre
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1172/95 al Consiliului din 22 mai 1995 privind statistica referitoare la schimburile de bunuri între Comunitate și statele membre, pe de o parte, și țări terțe (1), pe de altă parte, astfel cum a fost modificat ultima dată prin Regulamentul (CE) nr. 374/98 (2),
întrucât:
(1)
în conformitate cu articolul 9 din Regulamentul (CE) nr. 1172/95, introducerea nomenclatorului de țări și teritorii este responsabilitatea Comisiei;
(2)
versiunea valabilă la 1 ianuarie 1999 a fost anexată la Regulamentul (CE) nr. 2645/98 al Comisiei (3);
(3)
începând cu 1 ianuarie 1999, nomenclatorul țărilor și teritoriilor se bazează pe standardul ISO alpha-2; cu toate acestea, este de dorit să existe o perioadă de tranziție care să permită statelor membre adaptarea modificărilor efectuate; din rațiuni de simplificare, este esențial ca această perioadă de tranziție să se încheie în momentul punerii in aplicare a dispozițiilor privind reformarea normelor privind Documentul Administrativ Unic;
(4)
măsurile prevăzute în prezentul regulament sunt conforme cu avizul Comitetului privind statistica schimburilor de mărfuri cu țări terțe,
ADOPTĂ PREZENTUL REGULAMENT:
Articolul 1
Versiunea valabilă la 1 ianuarie 2000 a nomenclatorului de țări și teritorii pentru statisticile comerțului exterior ale Comunității și statisticile comerțului între statele membre este prezentată în anexa la prezentul regulament.
Articolul 2
Prezentul regulament intră în vigoare la data de 1 ianuarie 2000.
Cu toate acestea, statele membre pot să folosească coduri numerice cu trei cifre, ilustrate în anexa la prezentul regulament, până la intrarea în vigoare a dispozițiilor privind reformarea anexelor 37 și 38 la Regulamentul (CEE) nr. 2454/93 al Comisiei (4).
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 decembrie 1999.